Մոն դը Մարսան

Մոն դը Մարսան (ֆր.՝ Mont-de-Marsan.  mɔ̃ də maʁsɑ̃, Occitan: Lo Mont de Marçan), քաղաք և համայնք Ֆրանսիայի հարավարևմտյան մասում՝ Նոր Ակվիտանիա երկրամասում, որի կազմի մեջ մտնող Լանդեր դեպարտամենտի, ինչպես նաև Մոն դը Մարսան շրջանի վարչական կենտրոնն է։ Փռված է Դուզ և Միդու գետերի միախառնման վայրի շուրջ, Արևմտյան Եվրոպայի ամենախոշոր անտառազանգվածի՝ Լանդյան անտառների հարավային մասում, որտեղից հեշտությամբ կարելի է հասնել Արծաթե ափի և Պիրենեյան լեռնազանգվածի հանգստավայրեր։ Համայնքն զբաղեցնում է  36,9  քառակուսի կիլոմետր տարածք։ Բնակչության թվաքանակը 2012 թվականի տվյալներով մի փոքր գերազանցել է 31 հազարը։

Ժողովրդագրություն

Ռազմական բազա
Քաղաքից մոտավորապես երկու կիլոմետր դեպի հյուսիս տեղակայված է Ֆրանսիայի օդա-տիեզերական ուժերի Կոնստանտին Ռոզանոֆի անվան բազան (Constantin Rozanoff Mont-de-Marsan Air Base), որի կազմում գործում են փորձարկումների գործակալությունը, հակաօդային պաշտպանության ռադարային կենտրոնը, հակաօդային պաշտպանության հսկողության վարժական կենտրոնը։ Նախկինում այստեղ է հանգրվանել Ֆրանսիայի միջուկային ռմբակոծիչների առաջին էսկադրոնը՝ Dassault Mirage IV-A մակնիշի ինքնաթիռներով։

Տեսարժան վայրեր
 Լոկատեյ դոնժոն - 14-րդ դարում կառուցված և լավ պահպանված ամրոց
 Դեսպիո-Վլերիկի թանգարան (ցուցադրված են տեղացի քանդակագործների հեղինակած քանդակներ)
 Դյուբալեն թանգարան
 Մարշալ Ֆոշի արձան

Մշակույթ

Քաղաքում գործող ցլամարտի մարզադաշտում 1976 և 1977 թվականներին անց են կացվել փանք ռոքի պատմական երկու փառատոն։

1989 թվականից ի վեր Մոն դը Մարսանում ամեն տարի կազմակերպվում է ֆլամենկո երաժշտության միջազգային հնգօրյա փառատոն՝ Festival Arte Flamenco, որն այդ երաժշտության ամենախոշոր միջոցառումն է Իսպանիայի սահմաններից դուրս։ 

Երկու տարին մեկ՝ գարնանը քաղաքում անց է կացվում քանդակի փառատոն՝ Մոն դը Մարսանին պարգևելով ժամանակակից քանդակագործության ֆրանսիական մայրաքաղաքի համբավ։

Պատկերասրահ

Անվանի անձինք
 Ժոել Բատ, ֆուտբոլիստ, դարպասապահ (1957 – )
 Պիեռ Բոսկե, Ֆրանսիայի մարշալ (1810–1861)
 Շառլ Դեսպիո, քանդակագործ (1874–1946)
 Ալեն Ժյուպե, քաղաքական գործիչ, Ֆրանսիայի նախկին վարչապետ (1945 – )
 Գաետան Լաբորդ, ֆուտբոլիստ, (1994 - )
 Ռոմեն Լառյո, ֆուտբոլիստ, դարպասապահ (1976 – )
 Լուի-Անսելմ Լոնգա, նկարիչ (1809–1869)
 Ֆաբիան Վելման, գրող, կոմիքսների հեղինակ (1972 – )

Քույր քաղաքներ
Մոն դը Մարսանի քույր քաղաքներն են՝

 , Տուդելա
 , Ալինգսես

Կլիմա

Ծանոթագրություններ

Արտաքին հղումներ 

 Պաշտոնական կայքէջը  (անգլերեն)

Ֆրանսիայի քաղաքներ
Ֆրանսիայի բնակավայրեր